
Cynllun Gwers Cam 1

Cynllun Gwers – Cam 1 Cynllun Gwers 

	Athro dan hyfforddiant
	Miss Hanna Evans
	Dosbarth:
	Blwyddyn 6 

	Maes Dysgu a Phrofiad neu Bwnc
	Iaith 
	Dyddiad:
	25.02.2020

	Ffocws Gwers:
	Adnabod cynhwysion gan ysgrifennu dull o goginio crempogau. 

	Cysylltiadau ystyrlon â'r Cwricwlwm 
	· Defnyddio a dangos gafael ar ystod eang o batrymau cystrawennol naturiol y Gymraeg a geirfa yn gywir (gan gynnwys terminoleg) wrth siarad 
· Meithrin cywirdeb ar lafar, e.e. defnyddio amrywiaeth o ferfau a’u rhedeg, defnyddio’r amodol a negyddu brawddegau’n gywir, rhedeg arddodiaid a defnyddio cenedl enwau v 
· Treiglo’n gywir ar ôl arddodiaid a rhagenwau, gan ddechrau dod yn ymwybodol nad yw pob llythyren yn dilyn y drefn arferol, e.e. y llinell 
· Gwrando’n ofalus ar gyflwyniadau gan ddangos dealltwriaeth o gasgliadau.
· Defnyddio amrywiaeth o strategaethau i gynllunio ysgrifennu. 
· Prawf ddarllen eu gwaith hwy eu hunain a gwaith eraill, ei werthuso a gwneud argymhellion pendant ar gyfer ei wella; golygu/ailddrafftio’r gwaith i ddangos cynnydd 
· Ystyried, golygu ac ailddrafftio i wella’u gwaith ysgrifennu.
· Defnyddio iaith sy’n briodol ar gyfer ysgrifennu, gan gynnwys Cymraeg safonol. 
· Defnyddio geirfa amrywiol a phriodol, gan gynnwys geiriau ac ymadroddion pwnc penodol. 
· Dangos gafael ar gystrawen naturiol y Gymraeg gan ddechrau saernïo’u hiaith a meithrin cywirdeb wrth ysgrifennu, e.e. defnyddio amrywiaeth gynyddol o ymadroddion a phatrymau brawddegol cywir, rhedeg berfau ac arddodiaid, gwahaniaethu rhwng geiriau tebyg a defnyddio cenedl enwau 
· Defnyddio ffurf safonol amrywiaeth o ferfau, e.e. ffurfiau presennol, gorffennol, negyddol. 
· Treiglo’n gywir ar ôl arddodiaid a rhagenwau, gan ddechrau dod yn ymwybodol nad yw pob llythyren yn dilyn y drefn arferol, e.e. y llinell.
· Defnyddio’r ystod gyfan o atalnodi’n gywir i wneud i’r ystyr fod yn glir. 
· Defnyddio strategaethau i sillafu geiriau aml sillafog, cymhleth ac afreolaidd yn gywir. 

	Cysylltiadau ystyrlon â:
Chyfrifoldebau trawsgwricwlaidd
	· Dylunio a thechnoleg – coginio
· Addysg Grefyddol


	Targedau Personol (Cysylltiedig â SAC ac wedi eu nodi mewn adolygiad wythnosol)





	Amcanion Dysgu (ffocws ar ddysgu – defnyddio geirfa ddealladwy):

	· Adnabod cynhwysion gan ysgrifennu dull o goginio crempogau.




	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Erbyn diwedd y wers byddwch yn medru:
1. Adnabod cynhwysion anadnabyddus.
2. Ffurfio, strwythuro ac ysgrifennu dull deallusol. 

Er mwyn ysgrifennu dull yn llwyddiannus mae angen i chi:
1. Adnabod berfau gorchmynnol.
2. Gweithredu’r berfau’n gyfatebol â’r cynhwysion.
3. Strwythuro’r dull yn systematig.
	· hunanasesu
· asesu cyfoedion
· ffyn lolipop
· strategaeth pêl fasged. 




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	· Gofyn i’r dysgwyr – “pwy all ddweud wrtha’i, beth sy’n arbennig am heddiw? Beth sy’n digwydd heddiw?”
· Pam yr ydym ni’n dathlu diwrnod y grempog? (Ychydig o hanes crefyddol)
· Cyflwyno i’r disgyblion – gan ei bod hi’n ddiwrnod crempog – rydym am gyd-ysgrifennu dull er mwyn coginio crempog.
· “Pwy all ddweud wrtha’i – beth yr wyf yn ei olygi wrth ‘dull’?”
	· [bookmark: _GoBack]Ymateb i’r cwestiwn. 
· Ymateb i’r hyn a olygwyd gan ‘dull’.



	· 

	

Addysgu a Dysgu Craidd
	· Sicrhau yr ymatebir y plant i unrhyw gwestiwn yn gywir e.e. Ydych chi’n deall? Ydyn.
· Gofyn i’r disgyblion cyn medru ffurfio, strwythuro ac ysgrifennu dull – beth sydd angen?
· Gosod y cynhwysion ar offer ar y bwrdd gwyn.
· Gofyn i’r disgyblion adnabod y cynhwysion gan gysylltu’r llun â’r gair. 
· Gofyn i’r disgyblion os oes unrhyw gynnwys sy’n anadnabyddus neu yr adnabuwyd wrth enw arall.
· Gofyn i’r disgyblion pa fath o eirfa sy’n ofynnol wrth ysgrifennu dull.
· Dangos berfenwau i’r disgyblion a gofyn iddynt beth sydd angen gwneud i’r geiriau yma er mwyn eu gosod yng nghorff y dull?
· Atgoffa’r disgyblion rheolau treiglo berfau gorchmynnol e.e. treiglo gwrthrych amhendant gorchmynnol yn feddal.
· Atgoffa’r dysgwyr fod ffurfiau unigol a lluosog i ferfau gorchmynnol.
· Gofyn i’r dysgwyr pwy yw cynulleidfa’r  rysáit – pa’ ffurf o’r ferf fydd orau felly?
· Gosod tasg – mewn pâr edrychwch ar y brawddegau anghyflawn a  “llenwch y bylchau”.
· Cynnig atebion gwahanol (cywir ac anghywir) i’r disgyblion gan ofyn iddynt (drwy ddefnydd ffyn lolipop) i osod ffurf y ferf gywir yn y bwlch. 
· [os ydw i’n gosod ffurf y ferf neu’r ferf anghywir – gofyn iddynt esbonio’u dehongliad].
· Atgoffa’r plant – wrth iddynt ysgrifennu i ystyried beth, nifer a sut - e.e. 2 wy – cymysgwch yr wyau
· Gofyn iddynt – gan ddefnyddio’r dasg gychwynnol, [cynhwysion a’r offer] i ysgrifennu  rysáit i’w crempogau personol hwy gan ychwanegu enw bachog i’w crempogau. 
· Adolygu drwy greu Meini Prawf Llwyddiant ar gyfer y dasg.
· Croesawu unrhyw gwestiynau (sicrhau y gofynnwyd y cwestiwn gan ddilyn y strwythur cywir).
	· Ymateb i gwestiynau’n gywir.
· Ymateb yn gywir ac yn ddeallusol.
· Adnabod y cynhwysion a’u cyfateb â’r gair cywir. 
· Nodi unrhyw air sy’n anadnabyddus neu yr adnabuwyd wrth enw arall. 
· Ymateb i ba’ fath o eirfa sy’n ofynnol wrth ysgrifennu dull. 
· Ymateb beth sydd angen gwneud i’r berfenwau er mwyn ei gweithredu’n orchmynnol mewn dull.
· Gweithredu’r dasg ar y cyd.
	· Pwynt  Pŵer

	

Sesiwn Gloi
	· Gofyn iddynt ysgrifennu brawddeg orchmynnol fachog ar ddiwedd ei rysáit e.e Bwytewch a mwynhewch.
· Wrth gydnabod y cynhwysion (geiriol – datblygu iaith) angen iddynt gyflwyno ‘dull’ (anghywir) i’r plant gan ofyn iddynt gydnabod y gwallau.  
	· Ysgrifennu brawddeg orchmynnol fachog.
· Cynnig gwelliannau i’r dull enghreifftiol.  
	· Dull enghreifftiol. 

